12.5.2005 Den Europæiske Unions Tidende L 120/5 II (Retsakter, hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 16. marts 2004 om statsstøtte iværksat af Den Portugisiske Republik til fordel for Infineon Technologies, Portugal, SA (meddelt under nummer K(2004) 326) (Kun den portugisiske udgave er autentisk) (EØS-relevant tekst) (2005/373/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, særlig artikel 88, stk. 2, første afsnit, under henvisning til aftalen om Det Europæiske Økonomiske Samarbejdsområde, særlig artikel 62, stk. 1, litra a), efter at have opfordret interesserede parter til at fremsætte deres bemærkninger i overensstemmelse med disse artikler (1), og ud fra følgende betragtninger: I. SAGSFORLØB (1) Ved brev af 23. december 2002, der er registreret den 3. januar 2003, anmeldte Portugal i henhold til de multisektorale rammebestemmelser for regionalstøtte til store investeringsprojekter (?) (i det følgende benævnt »de multisektorale rammebestemmelser«) sin påtænkte investeringsstøtte til Infi- neon Technologies-Fabrico de Semicondutores, Portugal, SA (i det følgende benævnt »Infineon Portugal«). Den planlagte støtte blev registreret under nummer N 1/03. (2) Kommissionen bekræftede modtagelsen ved brev af 15. januar 2003. Ved brev af 17. januar 2003 underrettede Kommissionen Portugal om, at anmeldelsen blev anset for at være ufuldstændig og gav anledning til en række spørgsmål. Efter en rykkerskrivelse fra Kommissionen fremsendte Portugal yderligere oplysninger ved brev af 6. maj 2003, registreret den efterfølgende dag. Ved brev af 9. juli 2003 (K(2003) 2004 endelig) underrettede Kommissionen Portugal om sin beslutning om at indlede proceduren efter EF-traktatens artikel 88, stk. 2, over for støtten. Kommissionens beslutning om at indlede proceduren blev offentliggjort i Den Europæiske Unions Tidende ). Kommissionen opfordrede interesserede parter til at fremsætte deres bemærkninger til støtteforanstaltningen. (3) Ved brev nr. 2531 af 6. august 2003 (registreret den 13. august 2003) og brev nr. 2540 af 7. august 2003 (registreret den 19. august 2003) fremlagde Portugal sit svar vedrørende procedurens indled- ning. ()) EUT C 235 af 1.10.2003, s. 55. (?) EFT C 107 af 7.4.1998, s. 7. P) Se fodnote 1.